**GMO-mentes jelölés és a GMO-mentes termelésből származó élelmiszer védjegy alkalmazásának lehetőségei (2019. febr. 25.)**

|  |  |  |  |  |
| --- | --- | --- | --- | --- |
| **Tevékenység** | **Termék** | **GMO- mentességre utaló jelölés a 61/2016 (IX.15) FM rendelet (R) alapján** | **GMO-mentes védjegy a Védjegyszabályzat (VSZ) alapján** | **Megjegyzés** |
| Növénytermesztés | takarmány | **IGEN,**  **„GMO-mentes termelésben felhasználható takarmány”** felirat, akkor alkalmazható, ha az Európai Unióban az adott növényfaj(ok) géntechnológiával módosított fajtája termesztési vagy forgalomba hozatali engedély tárgyát képezte vagy képezi. | **NEM** lehetséges, **csak tanúsítás**:  **„(Tanúsító Szervezet neve) által tanúsítottan GMO-mentes termelésben felhasználható”** felirat lehet a terméken (VSZ. 4.1.5. pont) akkor alkalmazható, ha az Európai Unióban az adott növényfaj(ok) géntechnológiával módosított fajtája termesztési vagy forgalomba hozatali engedély tárgyát képezte vagy képezi. | V*é*djegyszabályzat módosítása folyamatban: max. 0,9% -ban tartalmazhat engedélyezett GMO-t az a takarmány, amely GMO-mentes termelésben felhasználható |
| vetőmag | **NEM** | **NEM** | mert nem élelmiszer |
| élelmiszer | **IGEN,**  a **végső fogyasztóknak** szánt élelmiszer csomagolásán, címkéjén, kísérődokumentumain **pl. „GMO-mentes termelésből származó (*növény megnevezése)*”** feliratot lehet feltüntetni, ha az Európai Unióban az adott növényfaj géntechnológiával módosított fajtája termesztési vagy forgalomba hozatali engedély tárgyát képezte vagy képezi. | **IGEN,**  a **végső fogyasztóknak** szánt élelmiszer csomagolásán, címkéjén, kísérő dokumentumain ua. mint a GMO-mentes jelölés oszlopban látható, plusz az arculati kézikönyv szerinti formájú és színű **logo** | -max.0,1% GMO lehetséges  - **nem végső fogyasztóknak szánt esetben**: GMO labor vizsg. eredmények+ információ pl. a kísérőiraton a terméket átvevő gazdasági szereplőnek, hogy „GMO-mentes termelésből” szöveggel ellátott termék gyártásához felhasználható |
| Állattartás | élőállat, amely húst, halhúst, tejet, tojást, mézet termel | **NEM**, de  az élőállatot, tejet, tojást, mézet stb. átvevő gazdasági szereplőt lehet tájékoztatni arról, hogy GMO-mentes termelésben felhasználható takarmányozásban részesültek az állatok és teljesültek a R. 5.§-ában foglalt feltételek (átállási idők) | **NEM** lehetséges, **csak tanúsítás (ld. megjegyzést)**  (VSZ. 4.3.1.4-5 pontok) | - az állattartó telep nem viselhet GMO-mentes jelölést és védjegyet sem. Az élőállatokra ugyanez vonatkozik. Állattartás GMO-mentességének közlésére jelenleg nincs külön szabályozás. Ha egy telep GMO-mentes termelésben felhasználható élőállatot állít elő, ezt az állítást akkor is alá kell támasztani, ha nincs rá külön jogi szabályozás. Az állítás igazolása történhet tanúsító szervezetek által, labor eredményekkel, beszállítói dokumentumokkal, telepi önellenőrzéssel. |
| Élelmiszer előállítás | végső fogyasztóknak szánt csomagolt és csomagolatlan élelmiszer | **IGEN,**  a **végső fogyasztóknak** szánt csomagolt és csomagolatlan élelmiszer csomagolásán, címkéjén, kísérődokumentumain „**GMO-mentes termelésből” szöveggel egy látómezőben fel kell tüntetni, hogy „a hús/tej/tojás GMO-mentes termelésben felhasználható takarmánnyal etetett állattól származik”, illetve „a hal GMO-mentes takarmánnyal volt etetve”.** | **IGEN**  a **végső fogyasztóknak** szánt élelmiszer csomagolásán, címkéjén, kísérődokumentumain ua. mint a GMO-mentes jelölés oszlopban látható plusz az arculati kézikönyv szerinti formájú és színű **logo** | -növényi összetevőben max.0,1% GMO lehetséges (0,9% alatti igazolás nem elégséges), ezt a határértéket az egyes összetevők esetében kell alkalmazni több összetevőjű élelmiszer esetén összetevőnként, szigorú nyomonkövetés mellett,  -GMO-val előállított adalékanyagok a 1829/2003/EK r. alapján nem jelölés kötelesek, a technológiai segédanyagok pedig nem is tartoznak e rend. hatálya alá. Ezért nem elégséges, ha a beszállítói nyilatkozat szerint e rend.-nek felelnek meg, itt a 0,1% igazolása a mérvadó. |
| további feldolgozásra (tehát nem a végső fogyasztóknak!) szánt élelmiszer.  Pl. big-bag zsákos, tartályos kiszerelés | **NEM, mert**  a R. 1.§-a végső fogyasztóknak szánt csomagolt és csomagolatlan élelmiszer csomagolásán címkéjén, kísérődokumentumain engedi feltüntetni a GMO-mentes jelölésre utalást.  **DE**  a terméket átvevő gazdasági szereplőt lehet tájékoztatni termékeik kapcsán a kukoricára vonatkozó információkról, arról, hogy legfeljebb 0,1%-ban tartalmaz GMO-t, csatolva a GMO vizsgálati eredményeket és arról a tényről is, hogy ez a termék „GMO-mentes termelésből” szöveggel ellátott termék gyártásához felhasználható. | **NEM, mert**  csak olyan terméken tüntethető fel a védjegy, amely megfelel a R. előírásainak.  **DE**  a terméket átvevő gazdasági szereplőt lehet tájékoztatni termékeik kapcsán a kukoricára vonatkozó információkról, arról, hogy legfeljebb 0,1%-ban tartalmaz GMO-t, csatolva a GMO vizsgálati eredményeket és arról a tényről is, hogy ez a termék „GMO-mentes termelésből” szöveggel ellátott termék gyártásához felhasználható. | A végső fogyasztónak szánt élelmiszert gyártónak rendelkeznie kell információval pl. az egyes összetett anyagok összetevőiről, ha a Rendelet szerinti jelölést szeretnék saját termékeiken feltüntetni. |